Λάρνακα, 09/05/2025

**15 Χρόνια Lidl Κύπρου: μια κοινή πορεία, μια μεγάλη γιορτή**

**Πάνω από 900 συμμετέχοντες γιόρτασαν την ενότητα και το όραμα της εταιρείας σε μία αξέχαστη εκδήλωση.**

Με αφορμή τη συμπλήρωση 15 χρόνων παρουσίας στην κυπριακή αγορά, **η Lidl Κύπρου πραγματοποίησε μία ολοήμερη εορταστική εκδήλωση για όλα τα μέλη της και τις οικογένειές τους**. Σε ένα ζεστό και γιορτινό κλίμα, οι συμμετέχοντες είχαν την ευκαιρία να απολαύσουν στιγμές δημιουργικότητας και ομαδικότητας.

Η εκδήλωση συγκέντρωσε περισσότερους από **900** παρευρισκόμενους, ανάμεσά τους και **350** παιδιά, τα οποία συμμετείχαν σε πληθώρα δραστηριοτήτων, ψυχαγωγικά παιχνίδια και δημιουργικές γωνιές. Καθ’ όλη τη διάρκεια της ημέρας, οι παρευρισκόμενοι απόλαυσαν πλήθος εκπλήξεων, πήραν μέρος σε συζητήσεις και αναδρομές για την μέχρι τώρα πορεία και έφυγαν με το κοινό αίσθημα του “μαζί” που χαρακτηρίζει το #teamLidl.

Ο **Βασίλης Λαγογιάννης**, **Γενικός Διευθυντής της Lidl Κύπρου,** ανέφερε σχετικά: *«Η φετινή εκδήλωση είχε για όλους μας έναν ξεχωριστό συμβολισμό. Τα 15 χρόνια παρουσίας της Lidl στην Κύπρο είναι ένας σταθμός που μας γεμίζει υπερηφάνεια, αλλά κυρίως ευγνωμοσύνη για τους ανθρώπους μας. Με το βλέμμα μας πάντα στραμμένο στην ομάδα, ευχή μας είναι* ***να συνεχίσουμε το ταξίδι μας και για τα επόμενα 15 χρόνια, με το #teamLidl να δηλώνει στα καλύτερά του!****»*

Η συμπλήρωση 15 χρόνων παρουσίας της Lidl στην Κύπρο αποτελεί έναν σημαντικό σταθμό στην πορεία της εταιρείας στη χώρα, επιβεβαιώνοντας τη δέσμευσή της σε ένα ταξίδι ανάπτυξης. Τοποθετεί τους καταναλωτές στο επίκεντρο, επενδύει σε υγιείς, αξιόπιστες συνεργασίες με τους προμηθευτές της και συνεχίζει αποφασιστικά ώστε **να βρίσκεται καθημερινά στην κορυφή των προτιμήσεων τους**, χάρη στην αφοσίωση και τον επαγγελματισμό των ανθρώπων της. **Άλλωστε, στη Lidl Κύπρου οι άνθρωποι κάνουν τη διαφορά**.

Το 2025, η εταιρεία σχεδιάζει νέες προσλήψεις στα 21 καταστήματά της, στο logistics center και στα κεντρικά γραφεία, ενισχύοντας περαιτέρω την παρουσία της στην κυπριακή αγορά λιανεμπορίου. Στον σύνδεσμο που ακολουθεί μπορείτε να δείτε τις **ενεργές θέσεις εργασίας**: <https://team.lidl.com.cy/anazitisi-thesis-ergasias>

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)